Treba li vjerovati u Boga

 Treba li vjerovati u Boga? To je pitanje…

 Bog je svuda oko nas. Da nema Boga, tko bi opraštao naše grijehe, kome bi se išli u crkvu moliti. Bog je svuda oko nas. Njemu se ne može sakriti pa čak ni ispod najsigurnijeg zaklona.

 Nas čuvaju anđeli Božji i danju i noći. Bog nas vodi pravim putem. Zapravo, imamo dva različita puta: put dobra i ljubavi i put zla i mržnje. Put ljubavi i dobrote Božji je put i tim putem treba ići kroz život.

 Postavimo si pitanje: „Ako je Bog uz nas, tko može biti protiv nas?“ Što god ja zaželim, npr. psa, da me ne boli ruka… , to dobijem, dobro ne baš svaki put. Mislim da je to zbog vjere u Boga. U školi na satu vjeronauka učimo da je Bogu sve moguće. Ja u to vjerujem.

 Imamo jedan postojan dokaz da postoji Bog. Taj dokaz smo mi. Da nema Boga, ne bi bilo ni nas, ni životinja, ni sunca… Ničega ne bi bilo. Vjerujte u Boga i molite Mu se, jer on je vaš nebeski Otac.

 On je prošlost, sadašnjost i budućnost.

Dorotea Artić, VII. r.